Atalanta – Bayer Leverkusen LIVE TEXT. Atalanta şi Bayer Leverskusen se întâlnesc în finala Europa League. Partida are loc miercuri seară, de la ora 22:00, la Dublin, şi va fi arbitrată de Istvan Kovacs.
Echipa din Serie A se află la prima ei finală europeană. Echipa din Bergamo a scris istorie după ce a învins-o în semifinale pe Olympique Marseille, cu 4-1 la general.
Atalanta – Bayer Leverkusen LIVE TEXT (22:00)
De partea cealaltă, Bayer Leverkusen speră să rămănă neînvinsă în acest sezon, după evoluţia perfectă care i-a adus titlul în Bundesliga, primul din istoria clubului.
Bayer Leverkusen a câştigat Cupa UEFA, competiţie ce a precedat Europa League, în 1988. De asemenea, Bayer a jucat finala Ligii Campionilor în 2002, pierdută în faţa celor de la Real Madrid.
Istvan Kovacs arbitrează finala Europa League
Meciul de pe arena cu o capacitate de 50.000 de spectatori va fi arbitrat de românul Istvan Kovacs, care va bifa a doua finală europeană arbitrată, după cea din Conference League, ediţia 2022.
Din brigada pentru această finală vor face parte şi conaţionalii Vasile Marinescu şi Ovidiu Artene, asistenţi, şi Cătălin Popa, asistent VAR.
Alături de aceştia vor fi al patrulea oficial Ivan Kruzliak (Slovacia), asistenul de rezervă Branislav Hancko (Slovacia), în timp ce în camera VAR se vor afla Paulus van Boekel (Ţările de Jos), arbitru VAR, şi Rob Dieperink (Ţările de Jos), suport VAR.
Atalanta – Bayer Leverkusen | Echipele probabile
- Atalanta (3-4-3): Musso – Djimsiti, Hien, Scalvini – Zappacosta, Koopmeiners, Ederson, Ruggeri – De Ketelaere, Scamacca, Lookman
- Antrenor: Gian Piero Gasperini
- Bayer Leverkusen (3-4-2-1): Kovar – Tapsoba, Tah, Hincapie – Frimpong, Andrich, Xhaka, Grimaldo – Hofmann, Wirtz – Schick
- Antrenor: Xabi Alonso